ຊີເຣຍ ພາດກຳນົດ ເສັ້ນຕາຍ ໃນການຍົກຍ້າຍ ອາວຸດເຄມີ (ວີດີໂອ)
ລັດຖະບານຊີເຣຍ ຊັກຊ້າໃນການຍົກຍ້າຍອາວຸດເຄມີ ທີ່ເປັນອັນຕະລາຍ ອອກຈາກປະເທດ ຕາມກຳນົດທີ່ໄດ້ວາງໄວ້ ໃນວັນອັງຄານວານນີ້.
ລັດຖະບານຊີເຣຍໄດ້ພາດກຳນົດເສັ້ນຕາຍໃນວັນອັງຄານວານ ນີ້ ເພື່ອຍົກຍ້າຍຊິ້ນສ່ວນອາວຸດເຄມີທີ່ເປັນອັນຕະລາຍຮ້າຍແຮງ ອອກຈາກປະເທດ ຊຶ່ງພວກນັກກວດການາໆຊາດໃຫ້ເຫດຜົນ ວ່າ ການຊັກຊ້ານີ້ເປັນຍ້ອນຄວາມເປັນຫ່ວງຕ່າງໆທາງດ້ານ ຄວາມປອດໄພທີ່ບໍ່ເຈາະຈົງຈຳນວນນຶ່ງ ແລະດິນຟ້າອາກາດບໍ່ ດີນັ້ນ ພາຍໃຕ້ຂໍ້ຕົກລົງທີ່ນາໆຊາດໄດ້ບັນລຸກັນ ທີ່ໄດ້ປະກາດໃຫ້ ຊາບກ່ອນໜ້ານັ້ນໃນປີ 2013 ລັດຖະບານກຸງດາມັສກັສ ກຳ ນົດຈະຕ້ອງໄດ້ສົ່ງອາວຸດເຄມີ ທີ່ເປັນອັນຕະລາຍຮ້າຍແຮງ ຂອງຕົນສ່ວນຫຼາຍ ຮວມທັງແກັສ mustard ທີ່ທຳລາຍເສັ້ນ ປະສາດ 20 ໂຕນ ອອກຈາກທ່າເຮືອ Latakia ໃນທະເລເມດີເຕເຣນຽນ ໃຫ້ແລ້ວພາຍໃນ ວັນທີ 31 ທັນວາຜ່ານມານີ້ ພວກແກັສພິດເຫຼົານີ້ກຳນົດຈະຖືກທຳລາຍໄປໃນທະເລ ຊຶ່ງເປັນ ເວລາໃກ້ກັບເວລາເສັ້ນຕາຍ ສຳລັບການຍົກຍ້າຍພວກອາວຸດເຄມີຂອງຊີເຣຍໃຫ້ໝົດພາຍ ໃນກາງປີ 2014 ນີ້ ກຸ່ມຕິດຕາມອາວຸດເຄມີນາໆຊາດ ທີ່ເປັນຜູ້ກຳກັບດູແລເບິ່ງການຍົກຍ້າຍພວກອາວຸດເຄ ມີເຫຼົ່ານີ້ ບໍ່ແຈ້ງລາຍລະອຽດໃຫ້ຊາບກ່ຽວກັບການຊັກຊ້ານີ້ ແຕ່ອົງການຂ່າວ Reuters ອ້າງຄຳເວົ້າຂອງຫົວໜ້າກຸ່ມກວດກາຂອງນາໆຊາດກ່າວວ່າ ການຊັກຊ້ານີ້ປາກົດວ່າເປັນ ເລື້ອງນ້ອຍ ແລະວ່າວຽກງານດັ່ງກ່າວນີ້ ໃກ້ຈະສຳເລັດແລ້ວ ສຳລັບພາກສ່ວນຂອງຕົນ ກະຊວງການຕ່າງປະເທດສະຫະລັດໄດ້ບັນລະຍາຍວັນເສັ້ນ ຕາຍວັນທີ 31 ທັນວາຜ່ານມານີ້ວ່າ ເປັນຄວາມປາດຖະໜາຢ່າງແຮງກ້າແລະກ່າວຕໍ່ໄປ ວ່າ ຕົນມີຄວາມພໍໃຈ ທີ່ໄດ້ເຫັນຄວາມຄືບໜ້າກ່ຽວກັບການຍົກຍ້າຍພວກອາວຸດເຄມີ ເຫຼົ່ານີ້